Narodna skupština
20180418

To je dobar primer prakse jer se pomaže roditeljima i ne samo to, 800 đaka koji su đaci generacije ili Vukovci svake godine dobijaju tablet računare i knjige, stručne knjige. Tako radi odgovorna vlast. Ono što bih još istakla jeste da je opština Voždovac u 2014. do 2018. godine donela preko 400 dokumenata, mišljenja i to sve za rad prosperiteta socijalne politike. Ja ću samo pročitati neke od njih da se vidi kako to radi dobra vlast na opštini Voždovac. Pre svega zaključak o podršci prijave projekta, modernizacija zdravstvene nege na Voždovcu. Zatim odluka o finansiranju potreba i interesa mladih na teritoriji gradske opštine Voždovac. Takođe, osnivanje humanitarnog fonda na opštini Voždovac, odluka o nagrađivanju učenika iz budžeta gradske opštine Voždovac, odluka o finansiranju aktivnosti iz oblasti obrazovanja i vaspitanja iz budžeta gradske opštine Voždovac i tako dalje. Ovako radi odgovorna lokalna vlast, republička vlast. Hvala na pažnji.